அனந்த் "தாஜிகாகா" காட்கில்

**அனந்த் "தாஜிகாகா" காட்கில்**  *(Anant "Dajikaka Gadgil)* (11 செப்டெம்பர் 1915 – 10 ஜனவரி 2014) ஓர் இந்திய  நகை வணிகர், தொழிலதிபர் மற்றும் எழுத்தாளர் ஆவார். 1958-ஆம் ஆண்டில் புனேயில் 'பி.என்.காட்கில் ஜூவல்லர்ஸ் & கம்பெனி'யை  நிறுவியதற்காக இவர் பெரிதும் அறியப்படுகிறார்.

## ஆரம்ப கால வாழ்க்கையும், குடும்பமும்

காட்கில், 1915 ஆம் ஆண்டு செப்டெம்பர் 11 ஆம் தேதி அன்று பம்பாய் மாகாணம் சாங்கிலியில், டோங்கரே-கோந்தே பகுதியைச் சேர்ந்த *காட்கில் கரானா* என்னும் மரபுவழி குடும்பத்தைச் சார்ந்த கணேசு மற்றும் இயசோதா காட்கில் (திருமணத்திற்கு முன் பெயர்: மகஜன்) தம்பதியினருக்கு மகனாகப் பிறந்தார். இவரது தாயார், இவரது தந்தையின் மூன்றாவது மனைவியாவார். காட்கிலுக்கு இரண்டு சகோதரிகள் இருந்தனர். மேலும், தனது தந்தையின் இரண்டாவது மற்றும் ஐந்தாவது திருமணங்கள் மூலம் இவருக்கு மூன்று ஒன்றுவிட்ட உடன்பிறப்புகளும் இருந்தனர். காட்கில், தாராபாய் அபயங்கர் என்பவரைத் திருமணம் செய்துகொண்டார். இத்தம்பதியினருக்கு இரண்டு மகள்களும் ஒரு மகனும் பிறந்தனர். திருமணத்திற்குப் பிறகு, தாராபாய் 'கமலாபாய்' என்ற பெயரை ஏற்றுக்கொண்டார். இவர் கணேசு காட்கிலின் கொள்ளுப் பேரனும், புருஷோத்தம் நாராயண் காட்கிலின் மருமகனும் ஆவார்.

## தொழில் வாழ்க்கை

காட்கில் தனது தொழில் வாழ்க்கையை, 1938 ஆம் ஆண்டு சாங்கிலியில் அமைந்திருந்த 'பி.என்.காட்கில் ஜூவல்லர்ஸ் & சன்ஸ்' (P. N. Gadgil Jewellers & Sons) நகைக்கடையில் ஒரு நகை விற்பனையாளராகத் தொடங்கினார். பின்னர், 1958 ஆம் ஆண்டு புனே நகருக்கு இடம்பெயர்ந்து, அங்குள்ள லெட்சுமி சாலையில் தனது குடும்பத் தொழிலின் ஒரு கிளையை நிறுவினார்.  தனது வாழ்நாளில், இவரது சமகாலத்தவர்களாலும் பத்திரிகையாளர்களாலும் இவரது சிறந்த வணிகத் திறமைக்காகவும், ஈகைப்பணிகளுக்காகவும் இவர் பெரிதும் பாராட்டப்பட்டார்.  குறிப்பாக, 1968 ஆம் ஆண்டின் 'தங்கக்  கட்டுப்பாட்டு சட்டத்தின்' (Gold Act of 1968)   கடுமையான சூழலிலும் தனது வணிகத்தை வெற்றிகரமாகத் தக்கவைத்துக்கொண்டதற்காகவும், 1993 ஆம் ஆண்டு லாத்தூர் நிலநடுக்கத்தால் பாதிக்கப்பட்ட மக்களுக்காக நிதி திரட்டியதற்காகவும் இவர் பெரிதும் போற்றப்பட்டார்.

காட்கில் தனது தொழில் வாழ்க்கையின் பல்வேறு காலகட்டங்களில் பல விருதுகளைப் பெற்றுள்ளார். குறிப்பாக, புனே மாநகராட்சியால் பலமுறை பாராட்டப்பட்டார்; புனே  பன்னாட்டு சுழற்சங்கம்  மன்றத்திடமிருந்து 'ரோட்டரி சிறப்பு விருது'  பெற்றார். மேலும், 'உலக தங்கக் குழு' இவருக்கு ஒரு கௌரவ உறுப்பினர் (பெல்லோசிப்) விருதை (Honorary Fellowship) வழங்கிச் சிறப்பித்தது. 2007 ஆம் ஆண்டில், இவர் 'Think Pure...' என்ற தலைப்பில் தனது சுயசரிதை நூலை வெளியிட்டார். 2009 ஆம் ஆண்டில், கங்கை நதியைக் குறித்து மராத்தி மொழியில் எழுதப்பட்ட *கங்கா* என்ற நூலை இவர் இணைந்து எழுதினார்.

## மறைவும் மரபும்

காட்கில், தனது 98-வது வயதில், 2014 ஆம் ஆண்டு ஜனவரி 10 ஆம் தேதி புனே நகரில் காலமானார். இவரது வணிகத்தை அவரது மகனும் பேரனும் தொடர்ந்து நடத்தினார்கள். 2014-ஆம் ஆண்டின் இறுதியில், புனே அடப்சார் நகரில் அமைந்துள்ள 'பி.என்.காட்கில் ஜூவல்லர்ஸ்' (P. N. Gadgil Jewellers) கடையில் 'தாஜிகாகா காட்கில் தங்க அருங்காட்சியகம்' திறக்கப்பட்டது. ஆகத்து 2016ஆம் ஆண்டில், கல்லூரிகளுக்கு இடையிலான ஓரங்க நாடகப் போட்டியான 'தாஜிகாகா கரண்டக்' (Dajikaka Karandak) போட்டிக்கு இவரது பெயர் சூட்டப்பட்டது.

## படைப்புகளின் பட்டியல்

* 
* 

## மேற்கோள்கள்

பகுப்பு:1915 பிறப்புகள்
பகுப்பு:2014 இறப்புகள்
பகுப்பு:இந்தியத் தொழிலதிபர்கள்
பகுப்பு:மகாராட்டிர எழுத்தாளர்கள்
பகுப்பு:21 ஆம் நூற்றாண்டில் இந்தியா
பகுப்பு:நாடுகள் வாரியாகத் தொழிலதிபர்கள்
பகுப்பு:இந்திய நகரம் வாரியாக பண்பாடு
பகுப்பு:மகாராட்டிரப் பண்பாடு
பகுப்பு:மறைக்கப்பட்ட பகுப்புகள்
பகுப்பு:தொழில் வாரியாக இந்தியர்கள்
பகுப்பு:கலைத் தொழில்களில் இந்தியர்கள்
பகுப்பு:புனே
பகுப்பு:இரத்தினக் கற்கள்
பகுப்பு:இந்திய எழுத்தாளர்கள்
பகுப்பு:மாநிலம் அல்லது ஒன்றியப் பகுதி வாரியாக இந்திய எழுத்தாளர்கள்
பகுப்பு:இந்தியாவில் தொழிற்துறைகள்
பகுப்பு:தொழில் மற்றும் நாடு வாரியாக மக்கள்
பகுப்பு:மகாராட்டிர மக்கள்
பகுப்பு:மாவட்ட வாரியாக மகாராட்டிர மக்கள்
பகுப்பு:புனே நபர்கள்
பகுப்பு:சாங்குலி மாவட்டம்